Pană de internet la nivel global. Multe site-uri de ştiri şi guvernamentale nu mai pot fi accesate.
Mai multe site-uri populare de ştiri, dar şi pagini web guvernamentale nu pot fi accesate. Din primele informaţii, problema este datorată furnizorului de servicii cloud Fastly.
Un număr mare de site-uri web importante din întreaga lume nu pot fi accesate, relatează Sky News.Cei care vor să se conecteze pe respectivele siteuri se confruntă cu mesajul "503 Service Unavailable". Afectat este inclusiv site-ul guvernului Marii Britanii.Alte site-uri afectate includ The Guardian, Financial Times, Independent, CNN, New York Times, Bloomberg, Le Monde, precum şi Reddit, eBay sau Twitch.O întrerupere la scară largă la furnizor american de servicii de cloud Fastly este cauza pentru care foarte multe site-uri de ştiri şi media nu mai pot fi accesate, potrivit AP News.Reacţia guvernului Marii BritaniiGuvernul Marii Britanii recunoaşte pana de internet. Într-un mesaj postat pe Twitter, guvernul UK spune că este conştient de situaţie şi va porni o investigaţie."Suntem conştienţi de problemele legate de site-ul guvernului. Aceasta este o problemă la scară largă, care afectează şi site-uri non-guvernamentale. Investigăm acest lucru de urgenţă", notează guvernul britanic.